# Töövõtuleping

**„Suurjäätmete kogumisringi korraldamine Valga valla maapiirkondades“**

Valga kuupäev digiallkirjas nr 8-1.10/\_\_\_\_

Käesoleva lepingu on sõlminud **Valga Vallavalitsus**, registrikood 77000507, asukohaga Puiestee tn 8, 68203 Valga, Valga vald, Valga maakond, mida esindab Valga valla põhimääruse alusel **Monika Rogenbaum** (edaspidi Tellija) ühelt poolt ja

**\_\_\_\_\_\_\_\_\_\_\_\_\_\_**, registrikood \_\_\_\_\_\_\_\_\_\_\_\_, mida esindab põhikirja alusel **\_\_\_\_\_\_\_\_\_** (edaspidi Töövõtja) teiselt poolt, edaspidi viidatud ka kui Pool või ühiselt kui Pooled, sõlmisid käesoleva lepingu alljärgnevas:

1. ÜLDSÄTTED
	1. Pooled juhinduvad Eesti Vabariigi seadustest ning käesolevast lepingust.
	2. Leping koosneb hankedokumendist/pakkumuskutsest, käesolevast lepingust ja lisast, mis on lepingu lahutamatuks osaks.
	3. Lepingu sõlmimisega kaotavad siduva jõu mistahes muud tahteavaldused, mida Pooled on teinud lepingu ettevalmistamise käigus.
2. LEPINGU OBJEKT
	1. Käesoleva lepingu objektiks on suurjäätmete kogumisringi korraldamine Valga valla maapiirkondades. Suurjäätmete kogumisringi korraldamiseks paigaldatakse kogumiskohtadesse vastavad kogumismahutid.
	2. Töövõtja on kohustatud paigaldama:
		1. Valga valla Taheva teeninduspiirkonda Hargla kooli juurde suurjäätmete (20 03 07) kogumiseks ühe vähemalt 30 m3 konteineri ning konteineri sisu utiliseerima vastavalt jäätmeseaduses sätestatud nõuetele;
		2. Valga valla Taheva teeninduspiirkonda Koikküla lasteaia juurde suurjäätmete (20 03 07) kogumiseks ühe vähemalt 30 m3 konteineri paigaldamine ning konteineri sisu utiliseerima vastavalt jäätmeseaduses sätestatud nõuetele;
		3. Valga valla Karula teeninduspiirkonda Lüllemäe raamatukogu juurde suurjäätmete (20 03 07) kogumiseks ühe vähemalt 30 m3 konteineri paigaldamine ning konteineri sisu utiliseerima vastavalt jäätmeseaduses sätestatud nõuetele;
		4. Valga valla Karula teeninduspiirkonda Kaagjärve kaupluse juurde suurjäätmete (20 03 07) kogumiseks ühe vähemalt 30 m3 konteineri paigaldamine ning konteineri sisu utiliseerima vastavalt jäätmeseaduses sätestatud nõuetele;
		5. Valga valla Tõlliste teeninduspiirkonda Tsirguliina kooli juurde suurjäätmete (20 03 07) kogumiseks ühe vähemalt 30 m3 konteineri paigaldamine ning konteineri sisu utiliseerima vastavalt jäätmeseaduses sätestatud nõuetele;
		6. Valga valla Tõlliste teeninduspiirkonda Laatre alevikku suurjäätmete (20 03 07) kogumiseks ühe vähemalt 30 m3 konteineri paigaldamine ning konteineri sisu utiliseerima vastavalt jäätmeseaduses sätestatud nõuetele;
		7. Valga valla Tõlliste teeninduspiirkonda Sooru külas asuva bussipeatuse juurde Aiandi kinnistule suurjäätmete (20 03 07) kogumiseks ühe vähemalt 30 m3 konteineri paigaldamine ning konteineri sisu utiliseerima vastavalt jäätmeseaduses sätestatud nõuetele.
		8. Valga valla Õru teeninduspiirkonda Õru puhkeala juurde suurjäätmete (20 03 07) kogumiseks ühe vähemalt 30 m3 konteineri paigaldamine ning konteineri sisu utiliseerima vastavalt jäätmeseaduses sätestatud nõuetele.
	3. Tööde mahud ja ulatus on kindlaks määratud käesoleva lepingu dokumentidega, mis on lepingu lisad:

Lisa nr 1. Hinnapakkumine suurjäätmete kogumisringi korraldamiseks.

Lisa nr 2. Hankedokument/pakkumuskutse

* 1. Tööde mahtude ja ulatuse muutmine toimub poolte kirjalikul kokkuleppel, mis vormistatakse käesoleva lepingu lisana.
1. POOLTE ESINDAJAD
	1. Tellija esindaja on \_\_\_\_\_\_\_\_, telefon +372 \_\_\_\_\_\_\_\_e-post: \_\_\_\_\_\_\_\_\_\_\_\_
	2. Töövõtja esindaja on \_\_\_\_\_\_\_\_\_ telefon +372 \_\_\_\_\_\_\_\_\_\_ e-post: \_\_\_\_\_\_\_\_\_\_\_\_\_\_
	3. Pooled kohustuvad mistahes muudatustest oma esindajate või kontaktandmete osas viivitamatult kirjalikult või kirjalikku taasesitamist võimaldavas vormis teist Poolt teavitama. Kuni teate kättesaamiseni loetakse teise Poole jaoks kehtivaks andmed, mis on temale esitatud.
2. TÖÖVÕTU HIND JA TÄHTAEG
	1. Töö täitmise eest tasutakse vastavalt Lisas 1 esitatud hinnapakkumisele. Lepingu kogumaksumus sõltub kogutud suurjäätmete hulgast. Kogumaksumus moodustamise aluseks on suurjäätmete käitlemise hind \_\_\_\_\_\_\_\_ eur/t, millele lisandub \_\_\_\_\_\_\_ eurot transpordi kulu ja \_\_\_\_\_ eurot konteinerite paigaldamise kulu. Hindadele lisandub käibemaks
	2. Suurjäätmete kogumisring leiab aset 20.05.2022-22.05.2022. See tähendab, et hiljemalt 20.05.2021 enne lõunat (s.t. 11.00) tuleb kõikidesse kogumiskohtadesse panna kogumismahutid suurjäätmete kogumiseks ning 22.05.2021 õhtul või hiljemalt 23.05.2021 tuleb kogumismahutid koos suurjäätmetega transportida ja üle anda vastavat õigust omavale isikule
	3. Pooled võivad kokku leppida, et Töövõtja teostab lisaks lepingu dokumentides määratud tööle ka täiendavaid lisatöid. Lisatööde tellimise kohta sõlmivad Pooled lepingu lisa, milles lepitakse kokku vähemalt lisatööde kirjeldus, hind ja teostamise tähtaeg. Lisatööde hinna kokku leppimisel lähtuvad pooled mõistlikkuse põhimõttest. Töövõtjal on õigus lisatööde eest tasu saada üksnes juhul, kui lisatööde teostamine on Poolte vahel eelnevalt kokku lepitud.
3. MAKSETINGIMUSED
	1. Töövõtja poolt tehtud töö eest tasumise aluseks on töövõtja poolt koostatud ja tellija poolt vastuvõetud jäätmeõiend ja e-arve. Tellija tasub arve pärast selle saamist 15 päeva jooksul.
	2. Töövõtja esitab Tellijale e-arve 5 (viie) tööpäeva jooksul peale Töövõtja poolt esitatud tööde üleandmise-vastuvõtmise akti allkirjastamist
	3. Arve loetakse tasutuks, kui kogu arvel näidatud summa on laekunud Töövõtja arveldusarvele.
4. TÖÖVÕTJA KOHUSTUSED
	1. Töövõtja on kohustatud lepingu hinna piires teostama kõik lepingu dokumentides määratud tööd vastavalt kehtivatele õigusaktidele ja Tellija juhistele, hankima selleks kogu vajaliku tööjõu, materjalid ja töövahendid ning andma valmistööd tähtaegselt Tellijale üle.
	2. Järgima töö teostamisel ja korraldamisel Tellija mõistlikke huve ja eesmärke ning kõiki Tellija poolt antud seaduslikke juhiseid.
	3. Viivitamata pöörduma Tellija poole juhiste saamiseks, kui need on vajalikud Töö teostamiseks. Teavitama Tellijat koheselt kõikidest asjaoludest, mis mõjutavad Töö teostamist või Töövõtjapoolsete muude lepinguliste kohustuste täitmist ning mille vastu on Tellijal mõistlik huvi.
	4. Ilma eraldi kokkuleppeta teostama ka sellised tööd ja toimingud, mis ei ole lepingus ega selle lisades selgesõnaliselt ette nähtud, kuid mille tegemine on tavapäraselt vajalik Lepingu kohaseks täitmiseks ja eesmärgi saavutamiseks ning mis olemuslikult kuuluvad töö hulka.
5. TELLIJA KOHUSTUSED
	1. Tellija on kohustatud andma Töövõtjale Töö teostamiseks vajalikku informatsiooni.
	2. Tellija kohustub võtma valmistööd vastu vastavalt käesolevale lepingule.
	3. Tööde vastuvõtmisel kontrollib Tellija tööde vastavust lepinguga sätestatud tingimustele ja kõikidele muudele käesolevast lepingust tulenevatele nõuetele.
	4. Maksma Töövõtjale valminud Töö eest tasu vastavalt lepingule.
	5. Teavitama Töövõtjat koheselt kõikidest asjaoludest, mis mõjutavad Tellijapoolsete lepinguliste kohustuste täitmist ning mille vastu on Töövõtjal mõistlik huvi.
	6. Andma endast parima, et suurjäätmete konteinerisse ei pandaks ohtlikke jäätmeid, vedelikke, tule- või plahvatusohtlikke jäätmeid või muid erikäitlust vajavaid jäätmeid. Kui konteinerisse on pandud eelmainitud jäätmeid, siis tuleb teavitada sellest Tellija poolset kontaktisikut ning seejärel saavutada kokkulepe antud jäätmete edasise käitluse osas.
	7. Katma kulud kogumiskonteineritesse pandude jäätmete eest, mis ei ole lepingus kokku lepitud, vastavalt Töövõtja jäätmete vastuvõtu hinnakirjale
6. TELLIJA JA TÖÖVÕTJA ÕIGUSED
	1. Tellijal on õigus igal ajal kontrollida lepingu tingimuste täitmist, tööde ja kasutatavate materjalide kvaliteeti ilma, et see segaks oluliselt Töö teostamist
	2. Töövõtjal on õigus nõuda Tellijalt käesoleva lepinguga Tellijale pandud kohustustesse kuuluvate küsimuste lahendamist
	3. Töövõtjal on õigus nõuda Tellijalt juhiseid, kui need on vajalikud Töö teostamiseks
	4. Töövõtjal on õigus peatada Töö teostamine, kui Töövõtja on nõudnud Tellijalt juhiseid ja Tellija ei ole mõjuva põhjuseta neid mõistliku aja jooksul andnud.
	5. Töövõtjal on õigus saada Töö teostamise eest tasu vastavalt Lepingule.
7. TÖÖVÕTJA JA TELLIJA VASTUTUS
	1. Lepingu tingimuste rikkumise eest kannavad pooled vastutust kooskõlas Eesti Vabariigi seadusandluse ja käesoleva lepinguga.
	2. Tellija pole vastutav Töövõtja ees üheski küsimuses ega probleemis, mis tuleneb kas lepingust või töö täitmisest, kui Töövõtja ei ole lisanud seda taotlust käesolevale lepingule.
	3. Tellija vastutus lõpeb pärast täitmisaktis märgitud makse tasumist Tellija poolt.
	4. Lepingupooled ei kanna vastutust, kui käesoleva lepingu rikkumine on tingitud rahvusvaheliselt tunnustatud *force majeure* asjaoludest; sõjategevusest, mobilisatsioonist, erakorralisest olukorrast, loodusõnnetusest, katastroofist, tööde teostamist oluliselt häirivatest erakorralistest ilmastikutingimustest, jms.
	5. Töövõtja vastutab seadustest, määrustest ja muudest kohustuslikest eeskirjadest kinnipidamise eest lepingulise töö teostamisel.
	6. Töö üleandmisega kinnitab Töövõtja, et ta on ainuisikuliselt Töö autor ning kolmandatel isikutel ei ole Töö suhtes isiklikke või varalisi õigusi.
8. VAIDLUSTE LAHENDAMINE

Lepingu täitmisel, muutmisel ja lõpetamisel tekkida võivad vaidlused ja lahkarvamused püüavad pooled lahendada läbirääkimiste teel. Kokkuleppe mittesaavutamisel lahendab vaidluse kohus.

1. LEPINGU JÕUSTUMINE

Leping jõustub alates lepingu allkirjastamise hetkest.

1. REKVISIIDID

Tellija: Töövõtja:

# Valga Vallavalitsus \_\_\_\_\_\_\_\_\_\_\_\_

Valga linn, Puiestee 8 \_\_\_\_\_\_\_\_\_\_\_\_

68203 Valga maakond \_\_\_\_\_\_\_\_\_\_\_\_

rg-kood 77000507 \_\_\_\_\_\_\_\_\_\_\_\_

/allkirjastatud digitaalselt/ /allkirjastatud digitaalselt/

Monika Rogenbaum

vallavanem juhatuse liige